Document ID: 32002D0766

Απόφαση της Επιτροπής
της 25ης Σεπτεμβρίου 2002
για το συνολικό ποσό της κοινοτικής χρηματοδοτικής ενίσχυσης στο πλαίσιο της εξάλειψης της κλασσικής πανώλης των χοίρων στην Ισπανία το 1997
[κοινοποιηθείσα υπό τον αριθμό Ε(2002) 3538]
(Το κείμενο στην ισπανική γλώσσα είναι το μόνο αυθεντικό)
(2002/766/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα(1), όπως τροποποιήθηκε τελευταία από την απόφαση 2001/572/ΕΚ(2), και ιδίως το άρθρο 3 παράγραφος 3,
Εκτιμώντας τα ακόλουθα:
(1) Εμφανίστηκαν εστίες κλασσικής πανώλης των χοίρων στην Ισπανία το 1997. Η εμφάνιση της εν λόγω νόσου αποτελεί σοβαρό κίνδυνο για το κοινοτικό ζωικό κεφάλαιο χοριοειδών.
(2) Προκειμένου να συμβάλει στην εξάλειψη της νόσου το συντομότερο δυνατό, η Κοινότητα έχει τη δυνατότητα να συμμετάσχει στη χρηματοδότηση των δαπανών που πραγματοποιεί το κράτος μέλος, σύμφωνα με τους όρους που προβλέπονται από την απόφαση 90/424/ΕΟΚ.
(3) Στις 2 Ιουνίου 1998, η Ισπανία υπέβαλε αίτηση πληρωμής για το σύνολο των δαπανών που προέκυψαν στην επικράτειά της το 1997 και, στη συνέχεια, διαβίβασε συμπληρωματικές διευκρινήσεις.
(4) Οι αποφάσεις 98/63/ΕΚ(3) και 98/649/ΕΚ(4) της Επιτροπής, σχετικά με μία χρηματοδοτική ενίσχυση της Κοινότητας στο πλαίσιο της εξάλειψης της κλασσικής πανώλης των χοίρων στην Ισπανία, επέτρεψαν την πληρωμή των δύο πρώτων προκαταβολών που ανέρχονται σε 7 εκατ. ευρώ.
(5) Επί του παρόντος, πρέπει να καθοριστεί το συνολικό ποσό της χρηματοδοτικής ενίσχυσης της Κοινότητας που χορηγείται στο πλαίσιο της εξάλειψης της κλασσικής πανώλης των χοίρων στην Ισπανία το 1997.
(6) Τα αποτελέσματα των ελέγχων που διεξήγαγε η Επιτροπή σε ότι αφορά την τήρηση των κοινοτικών διατάξεων στον κτηνιατρικό τομέα και την τήρηση όλων των όρων της χρηματοδοτικής συνδρομής της Κοινότητας, δεν επιτρέπουν να θεωρηθούν ως επιλέξιμες όλες οι δαπάνες για τις οποίες υποβλήθηκε αίτηση. Οι διαπιστώσεις αυτές επιβεβαιώνονται από την έκθεση του Ελεγκτικού Συνεδρίου(5).
(7) Οι παρατηρήσεις της Επιτροπής και ο τρόπος υπολογισμού των επιλέξιμων δαπανών κοινοποιήθηκαν στις ισπανικές αρχές και επιβεβαιώθηκαν με την επιστολή της 19ης Μαρτίου 2002.
(8) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το συνολικό ποσό της κοινοτικής χρηματοδοτικής ενίσχυσης, στο πλαίσιο της εξάλειψης της κλασσικής πανώλης των χοίρων το 1997 στην Ισπανία ανέρχεται σε 9031959 ευρώ.
Το υπόλοιπο της χρηματοδοτικής ενίσχυσης που προβλέπεται στο πρώτο εδάφιο, δηλαδή 2031959 ευρώ, καταβάλλεται στην Ισπανία.
Άρθρο 2
Η παρούσα απόφαση απευθύνεται στο Βασίλειο της Ισπανίας.
Βρυξέλλες, 25 Σεπτεμβρίου 2002.

Labels: 18
19
5
6